《柳塘春》
元代·昂吉

春塘水生摇绿漪，塘上垂杨长短丝。
美人荡桨唱流水，飞花如雪啼黄鹂。

作者简介：昂吉，字启文，鄞州人，元至正八年戊子科蒙古色目人榜进士，姓高氏。世出唐兀，古黄河西银夏之域。母胡氏。君生而慧秀，日记万言。从乡先生陈履常，习《尚书》。至正元年，中江浙行省副榜。至正七年，领乡荐，擢于春官。入廷大对，呈其琅玕，乃登丙科。授将仕郎、绍兴录事参军，正八品。